Augsburgs bok om mirakler

**Augsburgs bok om mirakler** (tysk: **Augsburger Wunderzeichenbuch**, engelsk: **Augsburg Book of Miracles**) er en illustrert bok laget i Augsburg i Tyskland på 1500-tallet. Den er laget av Heinrich Vogtherr den eldre og Hans Burgkmair den yngre. Boken inneholder 169 fargede skildringer (gouache og akvareller) av det man på den tiden anså som mirakler eller skremmende fenomener. Det kunne være skremmende himmelfenomener, stjerne konstellasjoner, men også branner, flom og andre katastrofer samt mystiske fenomener.

## Historie
Basert på vannmerker på noen av sidene og navngivningen til Augsburg-kunstneren og trykkeriet Burgkmair, har man konkludert med at manuskriptet mest sannsynlig ble produsert i Augsburg.

Identiteten til skaperne av manuskriptet, og personen eller personene det ble produsert for, forblir noe av et mysterium. Navnet til Augsburg-kunstneren og trykkeri Burgkmair vises på en side av manuskriptet. Till-Holger Borchert, en ekspert på tysk middelalderkunst, antyder at siden Burgkmair den eldste døde på 1530-tallet, må kunstneren det er snakk om her være hans sønn, Hans Burgkmair den yngre, som er en mindre kjent kunstner enn faren. I tillegg ser minst to av bildene ut til å være basert på tegninger fra verkstedet til Burgkmair den yngre, noe som førte til at Borchert konkluderte med at han var en bidragsyter til manuskriptet, muligens i forbindelse med Heinrich Vogtherr den eldre og/eller Heinrich Vogtherr den yngre.

Selve manuskriptet ble sannsynligvis produsert mellom 1545 og 1552, for noe av teksten er hentet fra Lutherbibelen fra 1545 og en illustrasjon viser en haglstorm i byen Dordrecht i Nederland som skjedde i 1552. Boken ble ombundet på nytt eller omslått i det 19. nittende århundre og noen sider ble tatt ut.

Original manuskriftet dukket opp på en auksjon i London i 2009. Det eies nå av New Yorks kunstsamler Mickey Cartin.

## Manuskript
Manuskriptet består av 123 bevarte illustrasjoner i farger med 23 tillegg. Hver illustrasjon har undertekst på tysk med gotisk skrift.

Generelt følger illustrasjonene samtidens manuskripter, spesielt Conrad Lycosthenes's Chronicle of Prodigies and Portents (1557) og Histoires Prodigieuses av Pierre Boaistuau (1560), og illustragjonene er utført av samtidsmalere og grafikere, inkludert Hans Sebald Beham, Hans Holbedin Beham, Hans Holbedin Beham den yngre, Lucas Cranach den eldre og Albrecht Dürer. Tekstene beskriver eller kommenterer illustrasjonene og, der det er hensiktsmessig, siterer bibelske kilder eller sted og datoen for hendelsen som er avbildet.

### Innhold
Manuskriptet har ingen introduksjon, tittelside, innholdsfortegnelse eller dedikasjon som var vanlig på den tiden. I stedet starter den med en sekvensen av illustrasjoner og kommentarer. Den er skrevet i en grovt kronologisk rekkefølge, fra Det gamle testamente gjennom ulike fenomener og varsler fra antikken frem til produksjons- og avslutning med Johannes’ åpenbaring.

### Det gamle testamente
Den første delen av boken, som dekker illustrasjonene 1 til 15, begynner med mirakler som indikerer Guds vilje før man går over til hendelser fra jødenes historie som beskrevet i Det gamle testamente. Emner som dekkes spenner fra syndfloden (Illustrasjon 1) til visjonen til Esekiel (Illustrasjon 15).
Fil:Augsburger Wunderzeichenbuch, Folio 1.jpg|Illustrasjon 1. Syndfloden
Fil:Augsburger Wunderzeichenbuch — Folio 5? (Exodus 14, 27-29) „Moses teilt das rote Meer“.jpg|Illustrasjon 5. Moses deler Rødehavet
Fil:Augsburger Wunderzeichenbuch — Folio 14? „Jonas und der Wal“.jpg|Illustrasjon 14. Jonas og hvalen
Fil:Augsburger Wunderzeichenbuch — Folio 15? „Vision des Hesekiel“.jpg|Illustrasjon 15. Esekiels visjon


### Mirakuløse fenomener
Den andre delen av manuskriptet (Illustrasjon 16 til 171) utforsker ikke-bibelske hendelser fra antikken til 1552. Dette dekker en rekke emner, inkludert meteorologiske og astronomiske varsler, kometer, naturkatastrofer, fabelaktige skapninger og naturfreaks.
Fil:Augsburger Wunderzeichenbuch, Folio 19.jpg|Illustrasjon 21. Blødende brød og hagl (73 f.Kr.)
Fil:Augsburger Wunderzeichenbuch — Folio 81? „Blut- und Fleischregen“.jpg|Illustrasjon 81. Regn av blod og av kjøtt (1456)
Fil:Augsburger Wunderzeichenbuch — folio 169 — Fünf Sonnen über Leipzig 1551.jpg|Illustrasjon 165. Fem soler over Leipzig (1551)
Fil:Augsburger Wunderzeichenbuch, Folio 28.jpg|Illustrasjon 34. Comet (1007)
Fil:Augsburger Wunderzeichenbuch — Folio 85.jpg|Illustrasjon 85. Vesuv-fjellets utbrudd (1482) *merket som sådan i manuskriptet, utbruddet fant faktisk sted i 79 e.Kr.
Fil:Augsburger Wunderzeichenbuch — Folio 133.jpg|Illustrasjon 133. Sjøuhyre (1534)
Fil:Book-of-Miracles-folio93.jpg|Illustrasjon 93. Monsterets fødsel (1513)
Fil:Augsburger Wunderzeichenbuch — Folio 171.jpg|Illustrasjon 171. Hagl i Dordrecht (1552)


### Johannes’ åpenbaring
Den siste delen av manuskriptet viser scener fra den siste boken i Det nye testamente, Johannes’ åpenbaring, som kunngjør verdens ende og Kristi tilbakekomst. Visjonene presenteres på tvers av nitten gjenstående sider (noen mangler).
Fil:Augsburger Wunderzeichenbuch — folio 172, Vision of the Seven Candlesticks.jpg|Illustrasjon 172. Johannes syn av Kristus og de syv lysestakene (Åpenbaringen 1:12–18)
Fil:Augsburger Wunderzeichenbuch — Folio 176.jpg|Illustrasjon 176. Åpning av det sjette segl (Åpenbaringen 6:12–14)
Fil:Augsburger Wunderzeichenbuch — Folio 182 Der fünfte Engel bläst seine Posaune.jpg|Illustrasjon 182. Den femte engelen som blåser i trompeten (Åpenbaringen 9:1–4)
Fil:Augsburger Wunderzeichenbuch — Folio 185.jpg|Illustrasjon 185. Dyret fra den bunnløse avgrunnen (Åpenbaringen 11:5–8)


### Moderne utgivelse
Det tyske kunstbokforlaget Taschen ga ut en faksimileutgave av Boken om mirakler i 2013. Produsert av Benedikt Taschen med tekster av renessanse ekspertene Till-Holger Borchert og Joshua P. Waterman. Hele teksten til originalmanuskriptet og essayene presenteres på engelsk, tysk og fransk. En andre utgave ble produsert i 2017.

## Kuriositet
«Har du noen gang hørt om Augsburgs mirakelbok?», spør hovedpersonen i Karl Ove Knausgårds roman *Morgenstjernen*.

## Referanser